CELEX: 32019R0890
Language: el
Date: 2019-05-27 00:00:00
Title: Εκτελεστικός κανονισμός (ΕΕ) 2019/890 της Επιτροπής, της 27ης Μαΐου 2019, για την επιβολή ειδικών όρων που διέπουν την εισαγωγή αραχίδων από την Γκάμπια και το Σουδάν και για την τροποποίηση του κανονισμού (ΕΚ) αριθ. 669/2009 και του εκτελεστικού κανονισμού (ΕΕ) αριθ. 884/2014 (Κείμενο που παρουσιάζει ενδιαφέρον για τον ΕΟΧ)

29.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/48
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/890 ΤΗΣ ΕΠΙΤΡΟΠΗΣ
         της 27ης Μαΐου 2019
         για την επιβολή ειδικών όρων που διέπουν την εισαγωγή αραχίδων από την Γκάμπια και το Σουδάν και για την τροποποίηση του κανονισμού (ΕΚ) αριθ. 669/2009 και του εκτελεστικού κανονισμού (ΕΕ) αριθ. 884/2014
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο ii),
         Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2) και, ιδίως το άρθρο 15 παράγραφος 5,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 669/2009 της Επιτροπής (3) προβλέπει τη διενέργεια αυξημένου επιπέδου επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης, που περιλαμβάνονται στο παράρτημα I του εν λόγω κανονισμού. Οι αραχίδες από την Γκάμπια υπόκεινται ήδη, από τον Οκτώβριο του 2015, σε αυξημένο επίπεδο επίσημων ελέγχων όσον αφορά την παρουσία αφλατοξινών. Επιπλέον, οι αραχίδες από το Σουδάν υπόκεινται σε αυξημένο επίπεδο επίσημων ελέγχων όσον αφορά την παρουσία αφλατοξινών από τον Απρίλιο του 2014.
                  
               
                     (2)
                  
                  
                     Οι επίσημοι έλεγχοι που διενεργούνται στα εν λόγω προϊόντα από τα κράτη μέλη σύμφωνα με τον κανονισμό (ΕΚ) αριθ. 669/2009 είτε δείχνουν σταθερό, υψηλό ποσοστό μη συμμόρφωσης με τα καθορισμένα ανώτατα επίπεδα αφλατοξινών είτε έχουν οδηγήσει σε σημαντική μείωση του αριθμού των φορτίων που παρουσιάζονται για εισαγωγή στην Ένωση μετά τα αρχικά υψηλά επίπεδα μη συμμόρφωσης. Από τα αποτελέσματα αυτά αποδεικνύεται ότι η εισαγωγή των εν λόγω τροφίμων και ζωοτροφών συνιστά κίνδυνο για την υγεία των ζώων και του ανθρώπου. Εξάλλου, έπειτα από αρκετά έτη ελέγχων με αυξημένη συχνότητα στα σύνορα της Ένωσης, δεν έχει παρατηρηθεί οποιαδήποτε βελτίωση της κατάστασης.
                  
               
                     (3)
                  
                  
                     Ο εκτελεστικός κανονισμός (ΕΕ) αριθ. 884/2014 της Επιτροπής (4) επιβάλλει ειδικούς όρους στην εισαγωγή ορισμένων ζωοτροφών και τροφίμων από ορισμένες τρίτες χώρες λόγω του κινδύνου επιμόλυνσης από αφλατοξίνες. Επί του παρόντος, δεν εφαρμόζεται στην εισαγωγή αραχίδων από την Γκάμπια και το Σουδάν.
                  
               
                     (4)
                  
                  
                     Για την προστασία της υγείας του ανθρώπου και των ζώων στην Ένωση, είναι αναγκαίο να προβλεφθούν, εκτός από την αύξηση του επιπέδου των επίσημων ελέγχων, ειδικοί όροι για τα εν λόγω τρόφιμα και τις ζωοτροφές από την Γκάμπια και το Σουδάν. Όλα τα φορτία αραχίδων από την Γκάμπια και το Σουδάν θα πρέπει να συνοδεύονται από υγειονομικό πιστοποιητικό στο οποίο να δηλώνεται ότι τα προϊόντα έχουν υποβληθεί σε δειγματοληψία και ανάλυση για την παρουσία αφλατοξινών και διαπιστώθηκε ότι συμμορφώνονται με τη νομοθεσία της Ένωσης. Τα αποτελέσματα της δειγματοληψίας και της ανάλυσης θα πρέπει να επισυνάπτονται στο συνοδευτικό υγειονομικό πιστοποιητικό.
                  
               
                     (5)
                  
                  
                     Λαμβανομένου υπόψη του υψηλού ποσοστού μη συμμόρφωσης με τα καθορισμένα ανώτατα επίπεδα αφλατοξινών, το οποίο διαπιστώθηκε στα αποξηραμένα σύκα από την Τουρκία, είναι σκόπιμο η συχνότητα των ελέγχων ταυτότητας και των φυσικών ελέγχων για την αφλατοξίνη στα αποξηραμένα σύκα από την Τουρκία να αυξηθεί από 10 σε 20 %. Επιπλέον, αναφέρθηκαν επίσης συχνά ευρήματα υψηλών επιπέδων ωχρατοξίνης Α στα αποξηραμένα σύκα από την Τουρκία.
                  
               
                     (6)
                  
                  
                     Βάσει υφιστάμενης εξαίρεσης, τα φορτία που προορίζονται για ιδιώτες με σκοπό την προσωπική κατανάλωση και χρήση εξαιρούνται από το πεδίο εφαρμογής του εκτελεστικού κανονισμού (ΕΕ) αριθ. 884/2014. Είναι επίσης σκόπιμο να εξαιρούνται τα φορτία ζωοτροφών και τροφίμων που αποστέλλονται ως εμπορικά δείγματα ή ως εκθέματα, τα οποία δεν προορίζονται για διάθεση στην αγορά ή αποστέλλονται για χρήση για επιστημονικούς σκοπούς. Αυτό αφορά πολύ μικρά φορτία ορισμένων ζωοτροφών και τροφίμων, αλλά δεν είναι σκόπιμο να καθοριστεί συγκεκριμένο βάρος, δεδομένης της ποικιλίας των προϊόντων που καλύπτονται. Ωστόσο, για να αποφευχθεί η κακή χρήση, εκτός από τις προαναφερθείσες προϋποθέσεις εξαίρεσης, θεσπίζεται μέγιστο βάρος. Λαμβανομένου υπόψη του χαμηλού κινδύνου που ενέχουν αυτά τα φορτία για τη δημόσια υγεία, θα ήταν δυσανάλογο να επιβληθεί η απαίτηση να συνοδεύονται τα εν λόγω φορτία από υγειονομικό πιστοποιητικό ή από τα αποτελέσματα της δειγματοληψίας και των αναλυτικών δοκιμών.
                  
               
                     (7)
                  
                  
                     Οι αρχές της Βραζιλίας, της Αιθιοπίας, της Αργεντινής και του Αζερμπαϊτζάν ενημέρωσαν την Επιτροπή για την αλλαγή της αρμόδιας αρχής της οποίας εξουσιοδοτημένος εκπρόσωπος νομιμοποιείται να υπογράφει το υγειονομικό πιστοποιητικό. Ως εκ τούτου, οι αλλαγές αυτές θα πρέπει να εισαχθούν αναλόγως στον εκτελεστικό κανονισμό (ΕΕ) αριθ. 884/2014.
                  
               
                     (8)
                  
                  
                     Επιπλέον, είναι σκόπιμο να επικαιροποιηθούν οι σχετικοί κωδικοί ΣΟ για το Capsicum annuum, λόγω των πρόσφατων αλλαγών στον κωδικό ΣΟ, και να προστεθούν οι κωδικοί ΣΟ στην πάστα φουντουκιού και στα σύκα που έχουν προετοιμαστεί ή διατηρηθεί, συμπεριλαμβανομένων των μειγμάτων, επειδή τα προϊόντα που αντιστοιχούν στην περιγραφή αποτελούν αντικείμενο εμπορίας με βάση τους εν λόγω κωδικούς.
                  
               
                     (9)
                  
                  
                     Ως εκ τούτου, ο κανονισμός (ΕΚ) αριθ. 669/2009 και ο εκτελεστικός κανονισμός (ΕΕ) αριθ. 884/2014 θα πρέπει να τροποποιηθούν αναλόγως.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 669/2009 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Ο εκτελεστικός κανονισμός (ΕΕ) αριθ. 884/2014 τροποποιείται ως εξής:
            
                        1)
                     
                     
                        Στο άρθρο 1 παράγραφος 1 προστίθενται τα ακόλουθα στοιχεία ιε) και ιστ):
                        
                                    «ιε)
                                 
                                 
                                    αραχίδες με ή χωρίς κέλυφος, βούτυρο αράπικων φιστικιών, αραχίδες αλλιώς παρασκευασμένες ή διατηρημένες (ζωοτροφή ή τρόφιμο) καταγωγής ή προέλευσης Γκάμπιας·
                                 
                              
                                    ιστ)
                                 
                                 
                                    αραχίδες με ή χωρίς κέλυφος, βούτυρο αράπικων φιστικιών, αραχίδες αλλιώς παρασκευασμένες ή διατηρημένες (ζωοτροφή ή τρόφιμο) καταγωγής ή προέλευσης Σουδάν·»·
                                 
                              
                  
                        2)
                     
                     
                        Το άρθρο 1 παράγραφος 3 αντικαθίσταται από το ακόλουθο κείμενο:
                        
                           «3.   Ο παρών κανονισμός δεν ισχύει για τα φορτία τροφίμων και ζωοτροφών που αναφέρονται στις παραγράφους 1 και 2 και προορίζονται για ιδιώτες, μόνο για προσωπική κατανάλωση και χρήση. Σε περίπτωση αμφιβολίας, το βάρος της απόδειξης φέρει ο αποδέκτης του φορτίου. Ο παρών κανονισμός δεν εφαρμόζεται επίσης σε φορτία ζωοτροφών και τροφίμων που αποστέλλονται ως εμπορικά δείγματα, εργαστηριακά δείγματα ή ως εκθέματα, τα οποία δεν προορίζονται να διατεθούν στην αγορά ή αποστέλλονται για χρήση για επιστημονικούς σκοπούς.
                           Το μεικτό βάρος των φορτίων που αναφέρονται στο πρώτο εδάφιο δεν υπερβαίνει σε καμία περίπτωση τα 30 kg.»
                        
                     
                  
                        3)
                     
                     
                        Το άρθρο 5 παράγραφος 2 τροποποιείται ως εξής:
                        
                                    α)
                                 
                                 
                                    το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                το υπουργείο Γεωργίας, Κτηνοτροφίας και Τροφίμων [Ministério da Agricultura, Pecuária e Abastecimento (MAPA)] και το Sistema Nacional de Vigilância Sanitária (SNVS) για τις ζωοτροφές και τα τρόφιμα από τη Βραζιλία.»·
                                             
                                          
                              
                                    β)
                                 
                                 
                                    τα στοιχεία ι), ια) και ιβ) αντικαθίστανται από το ακόλουθο κείμενο:
                                    
                                                «ι)
                                             
                                             
                                                η Υπηρεσία Διαχείρισης και Ελέγχου Τροφίμων και Ιατροφαρμακευτικής Περίθαλψης της Αιθιοπίας (FMHACA) για τα τρόφιμα από την Αιθιοπία·
                                             
                                          
                                                ια)
                                             
                                             
                                                η Εθνική Υπηρεσία Υγείας και Ποιότητας Γεωργικών Τροφίμων [Servicio Nacional de Sanidad y Calidad Agroalimentaria (SENASA)] και το Εθνικό Ινστιτούτο Διατροφής [Instituto Nacional de Alimentos (INAL)] για τις ζωοτροφές και τα τρόφιμα από την Αργεντινή·
                                             
                                          
                                                ιβ)
                                             
                                             
                                                ο Οργανισμός για την Ασφάλεια των Τροφίμων της Δημοκρατίας του Αζερμπαϊτζάν για τα τρόφιμα από το Αζερμπαϊτζάν.»·
                                             
                                          
                              
                                    γ)
                                 
                                 
                                    προστίθενται τα ακόλουθα στοιχεία ιγ) και ιδ):
                                    
                                                «ιγ)
                                             
                                             
                                                η Αρχή για την Ασφάλεια και την Ποιότητα των Τροφίμων για τα τρόφιμα και τις ζωοτροφές από την Γκάμπια·
                                             
                                          
                                                ιδ)
                                             
                                             
                                                το υπουργείο Γεωργίας και Δασοκομίας για τις ζωοτροφές και τα τρόφιμα από το Σουδάν».
                                             
                                          
                              
                  
                        4)
                     
                     
                        Το παράρτημα I του εκτελεστικού κανονισμού (ΕΕ) αριθ. 884/2014 τροποποιείται σύμφωνα με το παράρτημα II του παρόντος κανονισμού.
                     
                  
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Φορτία τροφίμων και ζωοτροφών τα οποία αναφέρονται στο άρθρο 2 παράγραφος 1 και τα οποία εξήλθαν από τη χώρα καταγωγής τους πριν από την ημερομηνία έναρξης ισχύος του παρόντος κανονισμού μπορούν να εισαχθούν στην Ένωση χωρίς να συνοδεύονται από υγειονομικό πιστοποιητικό και τα αποτελέσματα δειγματοληψίας και ανάλυσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Μαΐου 2019.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 31 της 1.2.2002, σ. 1.
         
            (2)  ΕΕ L 165 της 30.4.2004, σ. 1.
         
            (3)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).
         
            (4)  Εκτελεστικός κανονισμός (ΕΕ) αριθ. 884/2014 της Επιτροπής, της 13ης Αυγούστου 2014, για την επιβολή ειδικών όρων που διέπουν την εισαγωγή ορισμένων ζωοτροφών και τροφίμων από ορισμένες τρίτες χώρες λόγω του κινδύνου επιμόλυνσης από αφλατοξίνες και για την κατάργηση του κανονισμού (ΕΚ) αριθ. 1152/2009 (ΕΕ L 242 της 14.8.2014, σ. 4).
      
      
         
            ΠΑΡΑΡΤΗΜΑ I
            Στο παράρτημα I του κανονισμού (ΕΚ) αριθ. 669/2009 απαλείφονται οι ακόλουθες εγγραφές:
            
               
                           Ζωοτροφές και τρόφιμα
                           (προβλεπόμενη χρήση)
                        
                        
                           Κωδικός ΣΟ (1)
                        
                        
                           Υποδιαίρεση TARIC
                        
                        
                           Χώρα καταγωγής
                        
                        
                           Κίνδυνος
                        
                        
                           Συχνότητα φυσικών ελέγχων και ελέγχων ταυτότητας (%) κατά την εισαγωγή
                        
                     
                           
                                       «—
                                    
                                    
                                       Αραχίδες (αράπικα φιστίκια), με κέλυφος
                                    
                                 
                        
                           
                                       —
                                    
                                    1202 41 00 
                                 
                        
                            
                        
                        
                           Γκάμπια (GM)
                        
                        
                           Αφλατοξίνες
                        
                        
                           50
                        
                     
                           
                                       —
                                    
                                    
                                       Αραχίδες (αράπικα φιστίκια), χωρίς κέλυφος
                                    
                                 
                        
                           
                                       —
                                    
                                    1202 42 00 
                                 
                     
                           
                                       —
                                    
                                    
                                       Βούτυρο αράπικων φιστικιών
                                    
                                 
                        
                           
                                       —
                                    
                                    2008 11 10 
                                 
                     
                           
                                       —
                                    
                                    
                                       Αραχίδες (αράπικα φιστίκια) αλλιώς παρασκευασμένα ή διατηρημένα
                                    
                                 
                        
                           
                                       —
                                    
                                    
                                       2008 11 91 ·
                                       2008 11 96 ·
                                       2008 11 98 
                                    
                                 
                     
                           
                              
                                 (Ζωοτροφές και τρόφιμα)
                              
                           
                        
                        
                            
                        
                     
                           
                                       —
                                    
                                    
                                       Αραχίδες (αράπικα φιστίκια), με κέλυφος
                                    
                                 
                        
                           
                                       —
                                    
                                    1202 41 00 
                                 
                        
                            
                        
                        
                           Σουδάν (SD)
                        
                        
                           Αφλατοξίνες
                        
                        
                           50»
                        
                     
                           
                                       —
                                    
                                    
                                       Αραχίδες (αράπικα φιστίκια), χωρίς κέλυφος
                                    
                                 
                        
                           
                                       —
                                    
                                    1202 42 00 
                                 
                     
                           
                                       —
                                    
                                    
                                       Βούτυρο αράπικων φιστικιών
                                    
                                 
                        
                           
                                       —
                                    
                                    2008 11 10 
                                 
                     
                           
                                       —
                                    
                                    
                                       Αραχίδες (αράπικα φιστίκια) αλλιώς παρασκευασμένα ή διατηρημένα
                                    
                                 
                        
                           
                                       —
                                    
                                    
                                       2008 11 91 ·
                                       2008 11 96 ·
                                       2008 11 98 
                                    
                                 
                     
                           
                              
                                 (Ζωοτροφές και τρόφιμα)
                              
                           
                        
                        
                            
                        
                     
         
      
      
         
            ΠΑΡΑΡΤΗΜΑ II
            Το παράρτημα I του εκτελεστικού κανονισμού (ΕΕ) αριθ. 884/2014 τροποποιείται ως εξής:
            
                        1)
                     
                     
                        Προστίθενται οι ακόλουθες εγγραφές:
                        
                                    Ζωοτροφές και τρόφιμα
                                    (προβλεπόμενη χρήση)
                                 
                                 
                                    Κωδικός ΣΟ (1)
                                 
                                 
                                    Υποδιαίρεση TARIC
                                 
                                 
                                    Χώρα καταγωγής ή χώρα αποστολής του φορτίου
                                 
                                 
                                    Συχνότητα φυσικών ελέγχων και ελέγχων ταυτότητας (%)
                                 
                              
                                    
                                                «—
                                             
                                             
                                                Αραχίδες (αράπικα φιστίκια), με κέλυφος
                                             
                                          
                                 
                                    
                                                —
                                             
                                             1202 41 00 
                                          
                                 
                                     
                                 
                                 
                                    Γκάμπια (GM)
                                 
                                 
                                    50
                                 
                              
                                    
                                                —
                                             
                                             
                                                Αραχίδες (αράπικα φιστίκια), χωρίς κέλυφος
                                             
                                          
                                 
                                    
                                                —
                                             
                                             1202 42 00 
                                          
                              
                                    
                                                —
                                             
                                             
                                                Βούτυρο αράπικων φιστικιών
                                             
                                          
                                 
                                    
                                                —
                                             
                                             2008 11 10 
                                          
                              
                                    
                                                —
                                             
                                             
                                                Αραχίδες (αράπικα φιστίκια) αλλιώς παρασκευασμένα ή διατηρημένα
                                             
                                          
                                 
                                    
                                                —
                                             
                                             
                                                2008 11 91 ·
                                                2008 11 96 ·
                                                2008 11 98 
                                             
                                          
                              
                                    
                                       
                                          (Ζωοτροφές και τρόφιμα)
                                       
                                    
                                 
                                 
                                     
                                 
                              
                                    
                                                —
                                             
                                             
                                                Αραχίδες (αράπικα φιστίκια), με κέλυφος
                                             
                                          
                                 
                                    
                                                —
                                             
                                             1202 41 00 
                                          
                                 
                                     
                                 
                                 
                                    Σουδάν (SD)
                                 
                                 
                                    50»
                                 
                              
                                    
                                                —
                                             
                                             
                                                Αραχίδες (αράπικα φιστίκια), χωρίς κέλυφος
                                             
                                          
                                 
                                    
                                                —
                                             
                                             1202 42 00 
                                          
                              
                                    
                                                —
                                             
                                             
                                                Βούτυρο αράπικων φιστικιών
                                             
                                          
                                 
                                    
                                                —
                                             
                                             2008 11 10 
                                          
                              
                                    
                                                —
                                             
                                             
                                                Αραχίδες (αράπικα φιστίκια) αλλιώς παρασκευασμένες ή διατηρημένες
                                             
                                          
                                 
                                    
                                                —
                                             
                                             
                                                2008 11 91 ·
                                                2008 11 96 ·
                                                2008 11 98 
                                             
                                          
                              
                                    
                                       
                                          (Ζωοτροφές και τρόφιμα)
                                       
                                    
                                 
                                 
                                     
                                 
                              
                  
                        2)
                     
                     
                        Η πέμπτη εγγραφή όσον αφορά τα αποξηραμένα σύκα, τα μείγματα καρπών ή αποξηραμένων φρούτων που περιέχουν σύκα, την πάστα σύκου και τα σύκα, παρασκευασμένα ή διατηρημένα, συμπεριλαμβανομένων των μειγμάτων, από την Τουρκία αντικαθίσταται από το ακόλουθο κείμενο:
                        
                                    
                                                «—
                                             
                                             
                                                Αποξηραμένα σύκα
                                             
                                          
                                 
                                    
                                                —
                                             
                                             0804 20 90 
                                          
                                 
                                     
                                 
                                 
                                    Τουρκία (TR)
                                 
                                 
                                    20»
                                 
                              
                                    
                                                —
                                             
                                             
                                                Μείγματα καρπών ή αποξηραμένων φρούτων που περιέχουν σύκα
                                             
                                          
                                 
                                    
                                                —
                                             
                                             ex 0813 50 
                                          
                              
                                    
                                                —
                                             
                                             
                                                Πάστα αποξηραμένου σύκου
                                             
                                          
                                 
                                    
                                                —
                                             
                                             
                                                ex 2007 10  ή
                                                ex 2007 99 
                                             
                                          
                              
                                    
                                                —
                                             
                                             
                                                Αποξηραμένα σύκα, παρασκευασμένα ή διατηρημένα, συμπεριλαμβανομένων των μειγμάτων
                                             
                                          
                                 
                                    
                                                —
                                             
                                             
                                                ex 2008 99  ή
                                                ex 2008 97 
                                             
                                          
                              
                                    
                                                —
                                             
                                             
                                                Αλεύρι, σιμιγδάλι ή σκόνη αποξηραμένων σύκων
                                             
                                          
                                 
                                    
                                                —
                                             
                                             ex 1106 30 90 
                                          
                              
                                    
                                       
                                          (Τρόφιμα)
                                       
                                    
                                 
                                 
                                     
                                 
                              
                  
                        3)
                     
                     
                        Η έκτη εγγραφή όσον αφορά τα φουντούκια, τα μείγματα καρπών ή αποξηραμένων φρούτων που περιέχουν φουντούκια, την πάστα φουντουκιού, τα φουντούκια αλλιώς παρασκευασμένα ή διατηρημένα, συμπεριλαμβανομένων των μειγμάτων, το άλευρο, σιμιγδάλι και σκόνη φουντουκιών, τα κομμένα, τεμαχισμένα ή σπασμένα φουντούκια και το φουντουκέλαιο από την Τουρκία αντικαθίσταται από το ακόλουθο κείμενο:
                        
                                    
                                                «—
                                             
                                             
                                                Φουντούκια (Corylus spp.), με κέλυφος
                                             
                                          
                                 
                                    
                                                —
                                             
                                             0802 21 00 
                                          
                                 
                                     
                                 
                                 
                                    Τουρκία (TR)
                                 
                                 
                                    5»
                                 
                              
                                    
                                                —
                                             
                                             
                                                Φουντούκια (Corylus spp.), χωρίς κέλυφος
                                             
                                          
                                 
                                    
                                                —
                                             
                                             0802 22 00 
                                          
                              
                                    
                                                —
                                             
                                             
                                                Μείγματα καρπών ή αποξηραμένων φρούτων που περιέχουν φουντούκια
                                             
                                          
                                 
                                    
                                                —
                                             
                                             ex 0813 50 
                                          
                              
                                    
                                                —
                                             
                                             
                                                Πάστα φουντουκιού
                                             
                                          
                                 
                                    
                                                —
                                             
                                             
                                                ex 2007 10  ή
                                                ex 2007 99  ή
                                                ex 2008 97  ή
                                                ex 2008 99 
                                             
                                          
                              
                                    
                                                —
                                             
                                             
                                                Φουντούκια, αλλιώς παρασκευασμένα ή διατηρημένα, συμπεριλαμβανομένων των μειγμάτων
                                             
                                          
                                 
                                    
                                                —
                                             
                                             ex 2008 19 
                                          
                              
                                    
                                                —
                                             
                                             
                                                Άλευρο, σιμιγδάλι και σκόνη φουντουκιών
                                             
                                          
                                 
                                    
                                                —
                                             
                                             ex 1106 30 90 
                                          
                              
                                    
                                                —
                                             
                                             
                                                Κομμένα, τεμαχισμένα και σπασμένα φουντούκια
                                             
                                          
                                 
                                    
                                                —
                                             
                                             ex 0802 22 00 
                                          
                              
                                    
                                                —
                                             
                                             
                                                Κομμένα, τεμαχισμένα και σπασμένα φουντούκια, αλλιώς παρασκευασμένα ή διατηρημένα
                                             
                                          
                                 
                                    
                                                —
                                             
                                             ex 2008 19 
                                          
                              
                                    
                                                —
                                             
                                             
                                                Φουντουκέλαιο
                                             
                                          
                                 
                                    
                                                —
                                             
                                             ex 1515 90 99 
                                          
                              
                                    
                                       
                                          (Τρόφιμα)
                                       
                                    
                                 
                                 
                                     
                                 
                              
                  
                        4)
                     
                     
                        Η δωδέκατη εγγραφή όσον αφορά το Capsicum annuum, ολόκληρο, θρυμματισμένο ή σε σκόνη, τους αποξηραμένους καρπούς του γένους Capsicum, ολόκληρους, εκτός από τις γλυκοπιπεριές (Capsicum annuum) και το μοσχοκάρυδο (Myristica fragrans) από την Ινδία αντικαθίσταται από το ακόλουθο κείμενο:
                        
                                    
                                                «—
                                             
                                             
                                                
                                                   Capsicum annuum, ολόκληρο
                                             
                                          
                                 
                                    
                                                —
                                             
                                             0904 21 10 
                                          
                                 
                                     
                                 
                                 
                                    Ινδία (IN)
                                 
                                 
                                    20»
                                 
                              
                                    
                                                —
                                             
                                             
                                                
                                                   Capsicum annuum, θρυμματισμένο ή σε σκόνη
                                             
                                          
                                 
                                    
                                                —
                                             
                                             ex 0904 22 00 
                                          
                                 
                                    11· 19
                                 
                              
                                    
                                                —
                                             
                                             
                                                Αποξηραμένοι καρποί του γένους Capsicum, ολόκληροι, εκτός από τις γλυκοπιπεριές (Capsicum annuum)
                                             
                                          
                                 
                                    
                                                —
                                             
                                             ex 0904 21 90 
                                          
                                 
                                    20
                                 
                              
                                    
                                                —
                                             
                                             
                                                Μοσχοκάρυδο (Myristica fragrans)
                                             
                                          
                                 
                                    
                                                —
                                             
                                             0908 11 00 0908 12 00 
                                             
                                          
                                 
                                     
                                 
                              
                                    
                                       
                                          (Τρόφιμα – αποξηραμένα μπαχαρικά)